ग्रिड से लेकर नियंत्रण कक्ष तक तालमेल कर होती है चोरी
33केवी के उपभोक्ताओं के साथ ग्रिड के अधिकारियों और कर्मचारियों की भी सेटिंग रहती है। ग्रिड से लाइन ट्रिप करा कर चोरी की जाती है। इसके अलावे विद्युत बोर्ड के नियंत्रण कक्ष में भी बैठे कर्मचारियों की सेटिंग होती है। बिजली मीटर पर नजर रखने के लिए चीप लगा होता है। इससे मीटर में छेड़छाड़ और बिजली चोरी होने पर नियंत्रण कक्ष में बैठे कर्मचारियों को पता चल भी जाता है। लेकिन इसको भी मैनेज कर लिया जाता है। इससे चोरी होने के बावजूद भी कार्रवाई कर सकारात्मक रिपोर्ट दे दिया जाता है। इससे बिजली बिल में घोटाला हो रहा है।
इससे बोर्ड को करोड़ों रुपए का नुकसान उठाना पड़ता है। बिजली की चोरी के नियंत्रण के लिए उठाए गए सारे कदम को वहां के कर्मचारी और अधिकारी फेल कर रहे हैं। सारे व्यवस्था पर पैसा हावी है। बताया जाता है कि 33 केवी के उपभोक्ताओं के साथ अफसरों का तालमेल बैठाने के लिए एक बिचौलिया भी तैनात रहता है। जो अफसरों को मैनेज करता है। यदि तालमेल में गड़बड़ी होती है तो कार्रवाई की जाती है।
चोरी के इस खेल में ग्रिड की भी मिलीभगत बताई जाती है। चोरी करने के लिए ग्रिड से सेटिंग से लाइन ट्रिप कराया जाता है। पांच से दस मिनट तक तकनीकी कारण दिखाकर लाइन बंद कर जाती है। लाइन ट्रिप होने पर अवैध रुप से लाइन खिंच लिया जाता है। इसके बाद लाइन चालू कर दिया जाता है। जब काम हो जाता है तो फिर से ट्रिप कर दिया जाता है। इस दौरान अवैध कनेक्शन को हटा दिया जाता है। इससे चोरी की भनक भी नहीं मिल पाती है। हालांकि ग्रिड के अधिकारी कहते हैं कि तकनीकी कारणों से ही ग्रिड की लाइन बंद होती है। इसमें मिलीभगत का सवाल नहीं है। मनिकुई, गम्हरिया, चांडिल, घाटशिला ग्रिड से पावर की सप्लाई की जाती है।
नियंत्रण कक्ष में मिलीभगत
33केवी के उपभोक्ताओं के यहां मीटर में लगे चीप लगा होता है। मीटर में यदि छेड़छाड़ और बिजली चोरी होती है तो नियंत्रण कक्ष में बैठे कर्मचारी को भी पता चल जाता है। लेकिन कार्रवाई नहीं की जाती है, बल्कि यहां भी मैनेज कर रिपोर्ट को अपने पक्ष में दिलवा दिया जाता है। चोरी के मामले को दबा दिया जाता है। इससे बोर्ड को करोड़ों का नुकसान होता है। लेकिन कार्रवाई कुछ नहीं होती है।
चेकमीटर लगाने की तैयारी शुरू
^इंडक्शनफर्नेस में चेक मीटर लगाने की तैयारी शुरु हो गया है। शीघ्र सभी इंडक्शन फर्नेस में चेक मीटर लगाया जाएगा। जहां तक रीडिंग मीटर में चीप की व्यवस्था है उसका नियंत्रण स्थानीय स्तर और रांची दोनों स्थान से नियंत्रित किया जाता है। कुछ दिनों के बाद सभी चीप नियंत्रण रांची से किया जाएगा। मनमोहनकुमार, अधीक्षण अभियंता,आदित्यपुर सर्किल, बिजली विभाग
hin_Deva hin_Deva hin_Deva hin_Deva hin_Deva hin_Deva hin_Deva hin_Deva